Diari Oficial de la Generalitat Valenciana


Sumari del DOGV 9387, del 20-07-2022 (2022/6777)

ACORD de 13 de juliol de 2022, del Consell de la Sindicatura de Comptes de la Comunitat Valenciana, pel qual es publica la relació definitiva amb els aspirants que han superat el concurs oposició convocat per a cobrir tres places d'administratius, subgrup C1, sector administració general. Convocatòria 05/2019.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9387

Data del DOGV
:   20-07-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/6777


Data del document
:   13-07-2022

Organisme emissor
:   Sindicatura de Comptes

Tipus de document
:   Acord

Anàlisi jurídica

 Descriptors 

:   * concurs administratiu

ACORD de 13 de juliol de 2022, del Consell de la Sindicatura de Comptes de la Comunitat Valenciana, pel qual es publica la relació definitiva amb els aspirants que han superat el concurs oposició convocat per a cobrir tres places d'administratius, subgrup C1, sector administració general. Convocatòria 05/2019. [2022/6777]  
Una vegada acomplits tots els tràmits previstos en les bases de la convocatòria aprovada per mitjà de l'Acord de 5 de juny de 2019, del Consell de la Sindicatura de Comptes de la Comunitat Valenciana, pel qual es va convocar concurs oposició per a cobrir, tres places d'administratius, subgrup C1, sector administració general. Convocatòria 05/2019 (DOGV i BOCV de data 28.06.2019).  
Vist l'expedient del tribunal de selecció que ha actuat en aquest procés selectiu, en l'acta final del qual consta l'elevació al Consell de la relació definitiva amb els aspirants que han superat el concurs oposició, i de conformitat amb la base 11 de la convocatòria esmentada, el Consell   
  
  
ACORDA  
  
Primer  
Aprovar i publicar la relació definitiva amb els aspirants que han superat, pel torn de promoció interna i pel torn d'accés lliure, el concurs oposició convocat, i que es detalla en l'annex d'aquest acord.  
  
  
Segon  
En el termini de vint dies hàbils comptadors des de l'endemà de l'última publicació en el DOGV i en el BOCV, els aspirants hauran d'aportar davant de la Secretaria General de la Sindicatura de Comptes els documents següents:  
a) Fotocòpia compulsada del document nacional d'identitat o certificat de naixement expedit pel Registre Civil corresponent.  
  
b) Fotocòpia compulsada del títol acadèmic exigible segons el que estableix la base 2.1.c de la convocatòria o certificat acadèmic que acredite haver realitzat tots els estudis per a l'obtenció del títol. En el cas de titulacions obtingudes en l'estranger, fotocòpia compulsada de la credencial que acredite l'homologació que corresponga.  
c) Declaració de no haver sigut separat per mitjà d'expedient disciplinari de qualsevol administració o ocupació pública, així com de no trobar-se inhabilitat penalment per a l'exercici de funcions públiques.  
  
d) Certificat mèdic acreditatiu de posseir la capacitat física i psíquica necessària per a l'exercici de les funcions del lloc oferit.  
  
Tercer  
Les persones seleccionades que dins del termini indicat, i excepte casos de força major, no presenten la documentació acreditativa o que d'aquesta es deduïsca que no tenen algun dels requisits exigits, no podran ser nomenades personal funcionari de carrera de la Sindicatura de Comptes, sense perjudici de la responsabilitat en què puga haver incorregut per falsedat en la seua sol·licitud de participació.  
  
Quart  
A fi d'assegurar la cobertura de la places convocades, si es produeixen renúncies de les persones seleccionades abans del seu nomenament o presa de possessió, l'òrgan convocant podrà requerir de l'òrgan de selecció la relació complementària dels aspirants que seguisquen els proposats, per a fer-ne el possible nomenament com a funcionari de carrera.  
  
Contra aquest acord, les persones interessades poden interposar un recurs contenciós administratiu en el termini de dos mesos comptadors des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb els articles 10.1.c, 14 i 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es pot interposar potestativament un recurs de reposició davant del mateix òrgan que va dictar l'acte contra el qual es recorre, en el termini d'un mes comptador des de l'endemà de la publicació, o qualsevol altre que s'estime procedent.  
  
  
ANNEX  
Torn de promoció interna  
  
Cognoms i nom DNI Puntuació  
Peris Vidal, Manuel \*\*\*6993\*\* 84,39  
  
  
  
Torn d'accés lliure  
  
Cognoms i nom DNI Puntuació  
Adrián Gálvez, Francisco \*\*\*0433\*\* 83,86  
González Navarro, M.ª Carmen \*\*\*3708\*\* 80,79  
  
  
  
València, 13 de juliol de 2022.- El síndic major: Vicent Cucarella Tormo.